CELEX: 32006R1743
Language: hu
Date: 2006-11-24 00:00:00
Title: A Bizottság 1743/2006/EK rendelete ( 2006. november 24. ) egy adott takarmány-adalékanyag végleges engedélyezéséről   (EGT vonatkozású szöveg)

25.11.2006   
            
            
               HU
            
            
               Az Európai Unió Hivatalos Lapja
            
            
               L 329/16
            
         A BIZOTTSÁG 1743/2006/EK RENDELETE
   (2006. november 24.)
   egy adott takarmány-adalékanyag végleges engedélyezéséről
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmány-adalékanyagokról szóló, 1970. november 23-i 70/524/EGK tanácsi irányelvre (1) és különösen annak 3. cikkére és 9d. cikke (1) bekezdésére,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (2) és különösen annak 25. cikkére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről.
            
         
               (2)
            
            
               Az 1831/2003/EK rendelet 25. cikke átmeneti intézkedéseket állapít meg a takarmány-adalékanyagokra vonatkozó, az 1831/2003/EK rendelet alkalmazásának időpontját megelőzően a 70/524/EGK irányelvvel összhangban benyújtott engedélykérelmekre.
            
         
               (3)
            
            
               Az e rendelet mellékletében megadott adalékanyagra vonatkozó engedélykérelmet az 1831/2003/EK rendelet alkalmazásának időpontja előtt nyújtották be.
            
         
               (4)
            
            
               Az ezen engedélykérelmekre vonatkozó, a 70/524/EGK irányelv 4. cikkének (4) bekezdése szerinti első véleményeket az 1831/2003/EK rendelet alkalmazásának időpontja előtt továbbították a Bizottságnak. Ezért e kérelmet továbbra is a 70/524/EGK irányelv 4. cikkével összhangban kell kezelni.
            
         
               (5)
            
            
               A Schizosaccharomyces pombe (ATCC 5233) által termelt, brojlercsirkék esetében alkalmazott, 6-fitáz EC 3.1.3.26 enzimkészítmény határozatlan időre történő engedélyezésére vonatkozó kérelem igazolására adatokat nyújtottak be. Az Európai Élelmiszer-biztonsági Hatóság (EFSA) 2006. április 20-án adta ki véleményét e készítmény biztonságára és hatékonyságára vonatkozóan.
            
         
               (6)
            
            
               Az értékelés szerint teljesülnek a 70/524/EGK irányelv 3a. cikkében megadott, említett típusú engedélyezésre vonatkozó feltételek. Ennek megfelelően az említett enzimkészítmény ezen rendelet mellékletében leírtak szerinti használatát határozatlan időre engedélyezni kell.
            
         
               (7)
            
            
               A kérelem értékelése azt mutatja, hogy szükség van bizonyos eljárásokra annak érdekében, hogy a munkavállalókat megvédjék a mellékletben ismertetett adalékanyag hatásaitól. Ezt a védelmet a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló, 1989. június 12-i 89/391/EGK tanácsi irányelv (3) alkalmazásával kell biztosítani.
            
         
               (8)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Az enzimek csoportjába tartozó, mellékletben meghatározott készítmény takarmány-adalékanyagként való felhasználását határozatlan időre engedélyezik az említett mellékletben meghatározott feltételek szerint.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. november 24-én.
      
         
            a Bizottság részéről
         
         Markos KYPRIANOU
         
            a Bizottság tagja
         
      
   
   
      (1)  HL L 270., 1970.12.14., 1. o. A legutóbb az 1800/2004/EK bizottsági rendelettel (HL L 317., 2004.10.16., 37. o.) módosított irányelv.
   
      (2)  HL L 268., 2003.10.18., 29. o. A 378/2005/EK bizottsági rendelettel (HL L 59., 2005.3.5., 8. o.) módosított rendelet.
   
      (3)  HL L 183., 1989.6.29., 1. o. Az 1882/2003/EK európai parlamenti és tanácsi rendelettel (HL L 284., 2003.10.31., 1. o.) módosított irányelv.
   
      MELLÉKLET
      
                  EK-sz.
               
               
                  Adalékanyag
               
               
                  Kémiai képlet, leírás
               
               
                  Állatfaj vagy kategória
               
               
                  Maximális életkor
               
               
                  Legkisebb tartalom
               
               
                  Legnagyobb tartalom
               
               
                  Egyéb rendelkezések
               
               
                  Az engedélyezési időszak vége
               
            
                  Aktivitási egység/kg a teljes értékű takarmányban
               
            
                  Enzimek
               
            
                  E 1640
               
               
                  6-fitáz
                  EC 3.1.3.26
               
               
                  A Schizosaccharomyces pombe (ATCC 5233) által termelt 6 fitáz készítmény, melynek minimális aktivitása:
                  Folyékony formában:
                  6-fitáz: 5 000 FTU (1)/ml
               
               
                  Brojlercsirke
               
               
                   
               
               
                  250 FTU
               
               
                   
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatóság időtartamát és a pelletálási stabilitást.
                           
                        
                              2.
                           
                           
                              Ajánlott adag egy kilogramm teljes értékű takarmányban: 250–750 FTU.
                           
                        
                              3.
                           
                           
                              Több mint 0,23 % fitin-kötésben lévő foszfort tartalmazó összetett takarmányokban való alkalmazásra.
                           
                        
               
                  Határozatlan időre
               
            
         (1)  FTU az az enzimmennyiség, amely percenként 1 mikromol szervetlen foszfátot szabadít fel a nátrium fitátból 5,5 pH és 37 °C mellett.